section_heading: Životopis
paragraph_text: Član je poznate grupe Novi kvadrat, a također je bio i grafičko-likovni urednik Modre laste, umjetnički direktor Salona stripa u Vinkovcima, glavni urednik strip magazina "Patak", te jedan od osnivača i višegodišnji predsjednik Hrvatskoga društva autora stripa. Nekoliko godina obavljao je poslove umjetničkoga direktora Zagreb filma, te bio članom brojnih prosudbenih komisija, a od 1992. i član vijeća Svjetskoga festivala animiranoga filma u Zagrebu. Sudjelovao je na mnogim izložbama, a za svoje stvaralaštvo je primio niz domaćih i međunarodnih nagrada i priznanja. Od 2000. godine je nositelj odlikovanja Reda Danice hrvatske s likom Marka Marulića za osobite zasluge u kulturi. Tijekom dugogodišnje plodne simbioze s listom za mlade "Modra lasta" nastala je Zlatka, lik iznimne popularnosti koji se danas smatra jednim od antologijskih likova hrvatskog stripa.<ref><ref>